open-index/open-wikipedia-markdown huggingface dataset:
Orjaleiripatsas

**Orjaleiripatsas** on Muhoksen Tupussa (valtatie 22:n risteyksestä Kylmälänkyläntietä n. 11,5 km) sijaitseva Muhoksen seudun maanpuolustusväen pystyttämä, majuri res Antero Kassisen suunnittelema, kansalaisjuhlassa 3.9.2022 paljastettu muistomerkki Tupussa olleen isovihan aikaisen kasakkain ylläpitämän vankileirin muistoksi. Siihen kerättiin keskitetytysti vainolaisen Oulujokivarresta sieppaamia lapsia, jotka vietiin orjiksi rakenteilla olleeseen Pietariin ja edelleen myytäviksi idän orjamakkinoilla. Muistomerkki symboleineen on monumentaalinen taideteos ilmentäen unohdettua paikallishistoriaa ja on luonteeltaan kansantaidetta, jota toteutustapansa vuoksi kutsutaan seutukunnassa transuraliseksi tyyliksi.

## Lähteet
Family Four

**Family Four** oli ruotsalainen vuosina 1964–1989 toiminnassa ollut yhtye. Göteborgissa perustetun yhtyeen muodostivat alun perin sisarukset Berndt, Inger, Siw ja Stig Öst, mutta tuon jälkeen yhtyeen kokoonpano muuttui useaan otteeseen.

Yhtye voitti Melodifestivalenin 1971 kappaleella "Vita vidder" ja valikoitui näin Ruotsin edustajaksi saman vuoden Eurovision laulukilpailuun. Kansainvälisessä Eurovision laulukilpailussa yhtye sijoittui kuudenneksi. Yhtye voitti Melodifestivalenin uudestaan vuonna 1972 kappaleella "Härliga sommardag". Tällä kertaa yhtye jäi Eurovision laulukilpailussa 13. sijalle 18 kilpailijan joukosta.

## Jäsenet
* Berndt Öst (1964–1989)
* Inger Öst (1964–1969)
* Siw Öst (1964–1966)
* Stig Öst (1964–1966)
* Robert Palm (1967–1969)
* Mona Thelmé (1967–1969)
* Marie Bergman (1969–1973)
* Pierre Isacsson (1969–1974)
* Agnetha Munther (1969–1974)
* Monica Aspelund (1973–1974)
* Ann-Kristin "Anki" Nilsson (1974–1975)
* Peo Jönis (1983–1989)
* Lili Öst (1983–1989)
* Lena Öst (1983–1989)

## Diskografia
### Albumit
**The Family Four* (1964)
**Jag Känner Att Jag Börjar Tycka Om Dej* (1969)
**Family Four 1971* (1971)
**Family Four's Jul.* (1971)
**Picknick* (1972)
**På Berns* (1973)
**Kalla't Va' Du Vill* (1974)
**Show Med Family Four* (1975)
**Versatility* (1976)
**Family Four Singers* (1976)
**Family Four-84* (1984)

## Lähteet
Forsén

**Forsén** on muun muassa seuraavien henkilöiden sukunimi:

* Björn Forsén, (s. 1963) on suomalainen historioitsija
* Frans Justus Forsén (1849–1899), suomalainen juristi ja Pietarsaaren pormestari
* Kjell Forsén (s. 1958),  suomalainen yritysjohtaja
* Lennart Forsén (1889–1943), suomalainen kemisti-insinööri
* Olof Forsén (1898–1967), ruotsalainen radiotoimittaja
* Yrjö Forsén, (1889 – 1970), suomalainen taidemaalari
Klockars

**Klockars** on muun muassa seuraavien suomalaisten henkilöiden sukunimi:

* Birgit Klockars (1912–1996), lähetyssaarnaaja, historiantutkija ja kirjailija, Johannes Klockarsin tytär
* Camilla Klockars (o.s. *Bäck*, s. 1966), metodistipastori
* Johannes Klockars (1867–1932), rehtori, toimittaja ja poliitikko, kunnallisneuvos
* Pehr Klockars (1752–1814), talonpoikaissäädyn puhemies Porvoon valtiopäivillä
Juho Antero Numminen

**Juho Antero (Antti) Numminen** (26. marraskuuta 1897 Harjavalta – 5. joulukuuta 1981 Helsinki) oli suomalainen yrittäjä ja yritysjohtaja, joka sai kauppaneuvoksen arvonimen.

Nummisen vanhemmat olivat Karl Fredrik Numminen ja Eeva Kristiina Setälä ja puoliso vuodesta 1934 Märta Boström. Numminen kävi kansakoulun, Vöyrin sotakoulun 1918 ja Tampereen kauppakoulun 1920–1922. Opintomatkoja hän teki useisiin eri maihin. Numminen oli harjoittelija Harjavallan Osuuskaupassa 1913, kauppa-apulainen K. Hauvosella Eurajoella 1913–1914, Toiminimi Veljekset Eurénin kaupanhoitaja Eurajoella 1914–1917, kauppa-apulainen W. Schnuttzin liikkeessä Huittisissa 1917–1919, vanhempi apulainen Arvio & Lindgren Oy:ssä Jämsässä 1920, Toiminimi Nylund & Waseniuksen edustaja Tampereella 1922–1926 ja Nokian Kutomo Oy:n prokuristi ja myyntipäällikkö 1926–1932.

Oy Suomen Trikootehdas Ab:n, vuodesta 1949 Oy Suomen Trikoo Ab, edustaja Tampereella Numminen oli 1932–1947, vt. myyntipäällikkö 1947–1949 ja Helsingin myyntikonttorin johtaja 1949–1960. Hän oli  Vaneriyhtymä Numminen ja K:nit Ky:n pääyhtiömies ja toimitusjohtaja vuodesta 1961, Tampereen Helmi Oy:n omistaja ja johtaja 1938–1962, Toiminimi Koru- ja Lyhyttavara Numminen & Kumpp:n toinen perustaja, pääosakas ja johtaja 1941–1947, Toiminimi Vaneria O. Kokkonen & Kumpp:n pääyhtiömies, omistaja ja johtaja vuodesta 1942, Ky Satakunnan Vaneri Numminen, Rinne ja Kumpp:n pääomistaja ja johtaja vuodesta 1950 sekä Ky Päijänteen Vanerin johtaja ja yhtiömiesten puheenjohtaja vuodesta 1951. Nummisella oli lisäksi lukuisia liike-elämän ja muita luottamustehtäviä. Suomen sisällissotaan Numminen osallistui valkoisten puolella ja oli pitkäaikainen suojeluskunnan jäsen. Hän oli sotilasarvoltaan reservin luutnantti (1957). Kauppaneuvoksen arvonimen hän sai 1967. Numminen muistetaan myös lahjoittajana ja työstään yhteiskunnallisten järjestöjen hyväksi.

## Lähteet
Mykola Zaliznjak

**Mykola Zaliznjak**, (; 10. elokuuta 1888 Melitopol, Taurian kuvernementti, Venäjän keisarikunta – 1950 Perm, Neuvostoliitto) oli ukrainalainen kansalaisaktivisti ja poliittinen aktivisti. Hänen puolisonsa oli Olena Zaliznjak.

Zaliznjak työskenteli ensimmäisen maailmansodan aikana Wienissä toimittajana ja kustantajana. Hän toimi myös Ukrainan vapautusliitossa. Hän johti Ukrainan kansantasavallan diplomaattista edustustoa Suomessa vuosina 1919–1920 ja palasi sen jälkeen Wieniin. Neuvostoliiton salainen poliisi pidätti hänet 1945, ja hänet tuomittiin 15 vuodeksi vankilaan, jossa hän kuoli.

Zaliznjak käänsi populaaritieteellistä kirjallisuutta ja kirjoitti artikkeleita ja pamfletteja Ukrainasta. Hän osallistui Brest-Litovskin rauhaa käsittelevän muistelmakirjan kirjoittamiseen (1928).

## Lähteet
Leo Jouhki

**Leo Jouhki** (28. kesäkuuta 1918 Sortavalan maalaiskunta – 19. heinäkuuta 1991 Helsinki) oli suomalainen metsänhoitaja, yrittäjä ja yritysjohtaja, joka sai kauppaneuvoksen arvonimen.

Leo Jouhki kehitti Oy Thomén Metsätoimistosta yhden Suomen suurimmista puutavaran viejistä 1950-luvulla. Jouhki kehitti 1960-luvun alussa idänkauppaa ja kasvatti Jouhkien perheyhtiöstä Suomen suurimpian puutavarakauppaa käyvän Thomesto Oy:n.

## Perhe
Jouhkin vanhemmat olivat kauppias Aleksanteri Jouhki ja Elisabet Haahti. Leo Jouhki oli naimisissa vuodesta 1943 metsäneuvos Kata Brofeldtin kanssa, joka oli maineikkaan metsäneuvos Timo Brofeldtin tytär. Yritysjohtajat L. J. Jouhki ja Timo Jouhki olivat heidän poikiaan.

## Ura

Leo Jouhki tuli ylioppilaaksi Elisenvaaran yhteiskoulusta 1938 ja valmistui metsänhoitajaksi 1944. 

Hän oli Ab J. W. Enqvist Oy:n harjoittelija 1944–1945 ja Metsähallituksen Uudenmaan hoitoalueen harjoittelija 1945.
Jouhki toimi Thomén Metsätoimiston, vuodesta 1951 Oy Thomén Metsätoimisto ja vuodesta 1969 Thomesto Oy, metsänhoitaja 1945–1948, metsäosaston päällikkö 1949–1951, johtokunnan varapuheenjohtaja 1951–1957, johtokunnan ja hallituksen puheenjohtajana vuodesta 1957 ja toimitusjohtajana 1976–1978 sekä Thomesto Group Oy:n hallituksen puheenjohtajana vuodesta 1989. 

Jouhki oli myös Oy Halkoyhtymän toimitusjohtaja 1951–1958 ja yrityksen johtokunnan puheenjohtaja 1959–1968 sekä Oy Thombrokers Ab:n perustajia 1957, toimitusjohtaja 1957–1969 ja johtokunnan puheenjohtaja vuodesta 1957. Hänellä oli lisäksi useita liike-elämän ja muita luottamustehtäviä. 

## Tunnustukset
Sotilasarvoltaan Jouhki oli reservin kapteeni (1972). Hän sai kauppaneuvoksen arvonimen 1968. Nuoruudessaan yleisurheilua harrastanut Jouhki oli Suomen nuorten mestari pituushypyssä ja kolmiottelussa 1936.

## Lähteet

## Kirjallisuutta
Jouhkista on kirjoitettu oma teos ja Jouhkista kerrotaan myös vaimosta kertovassa elämänkerrassa laajasti:
* Jouhki Kata -& Jouhki L. J. & Lindberg Marja & Reenpää Heikki A., *Kauppamies ja kaveri. Muistelmia Leo Jouhkista*, Thomesto Oy
* Marko Paavilainen; toim. Ulla Paavilainen, *Kata. Metsäneuvos ja järjestövaikuttaja Kata Jouhki*, Siltala 2021
Lissu Suursalmi

**Lissu Suursalmi** on suomalainen yrittäjä ja tietokirjailija, jonka aiheena on turvallinen vesillä liikkuminen ja vastuullinen veneily. Suomen purjehtijaliitossa hän huomasi, ettei lapsille ole veneilyä opettavia kirjoja. 

Suursalmi on tehnyt lasten Vilskettä Vesillä -tietokirjoja sekä lasten ja aikuisten Aalloille-tietopelejä.
Veneilytoimittajat ry palkitsi Vilskettä vesillä -hankkeen Vuoden veneilyteko 2021 -tunnustuksella.

## Lähteet
Pluralismi (tieteenfilosofia)

Tieteen filosofiassa pluralismi tarkoittaa näkemystä, jonka mukaan tiede ei ole yhtenäinen joissakin ontologisissa, tieto-opin tai metodin kysymyksissä.

Jotkut pluralistit uskovat, että pluralismi on tieteellisen toiminnan välttämätön ominaisuus. Toisten mielestä pluralismi olisi sallittava normatiivisista syistä, vaikka yhtenäisyys olisi teoriassa mahdollista. Kolmansien mielestä tieteeseen liittyvä moninaisuus ja epäyhtenäisyys ovat sallittavia kunnes ehkä myöhemmin saavutetaan yhtenäisyys.
Zacharias Ursinus

**Zacharias Ursinus** (saksankielinen nimi **Baer**) (18. heinäkuuta 1534 Breslau – 6. toukokuuta 1583 Neustadt an der Haardt) oli saksalainen reformoitu teologi ja yksi Heidelbergin katekismuksen laatijoista. 

## Elämä
Ursinus opiskeli vuodesta 1550 lähtien Wittenbergin yliopistossa, jossa hänestä tuli Philipp Melanchthonin läheinen oppilas. Vuosina 1557–1558 pääasiassa Etelä-Saksaan ja Sveitsiin suuntautuneen opintomatkan aikana, jolloin hän opiskeli teologiaa Genevessä Jean Calvinin johdolla ja hepreaa Pariisissa Jean Mercierin johdolla, hän kuitenkin vakuuttui täysin kalvinistisesta opista. Vuonna 1558 hänet kutsuttiin Elisabeth-koulun opettajaksi Breslauhun, mutta hän joutui jättämään tämän paikan jo vuonna 1560 reformististen näkemystensä vuoksi. Vuonna 1561 Pfalzin vaaliruhtinas Fredrik III nimitti hänet teologian professoriksi Heidelbergiin, jossa hän toimi vaikutusvaltaisena yliopiston opettajana, saarnaajana ja kirjailijana. Pfalzin kirkkojärjestys ja Heidelbergin katekismus ovat pääasiassa hänen ja hänen ystävänsä Caspar Olevianuksen laatimia. Kun luterilaismielinen vaaliruhtinas Ludvig VI tuli valtaan vuonna 1576, Ursinus joutui jättämään professuurinsa vuonna 1577, jonka hän vaihtoi opettajan virkaan Neustadtissa. Hänen viimeinen suuri saavutuksensa oli luterilaisten tunnustuskirjojen kriittinen tarkastelu vuodelta 1581. Hänen muut teoksensa julkaistiin vuosina 1587–1589, ja hänen poikansa ja kaksi hänen oppilastaan, David Pareus ja Quirinius Reuterus, toimittivat niistä täydellisemmän painoksen vuonna 1612. 

## Lähteet
Pål Jonson

**Pål Henning Jonson** (s. 30. toukokuuta 1972) on ruotsalainen maltillisen kokoomuksen poliitikko ja Ruotsin nykyinen puolustusministeri lokakuusta 2022. Hän on myös istunut valtiopäivillä vuodesta 2016, jolloin hän nousi virkaan Pia Hallströmin kuoleman jälkeen.

Jonson on kotoisin Arvikasta ja pelasi nuorena pöytätennistä. Hän opiskeli eurooppalaista politiikkaa belgialaisessa Collège d'Europessa ja väitteli sotatieteiden tohtoriksi Lontoon King's Collegesta vuonna 2005. Sen jälkeen hän työskenteli muun muassa maltillisen kokoomuksen kansliapäällikkönä Euroopan parlamentissa sekä poliittisena asiantuntijana Ruotsin puolustusministeriössä.
## Lähteet

## Aiheesta muualla

* ''Pål Jonson'' Ruotsin valtiopäivien verkkosivuilla
Mauri Vierumäki

**Mauri Helmer Johannes Vierumäki** (12. syyskuuta 1916 Vaasa – 4. elokuuta 1994 Helsinki) oli suomalainen yritysjohtaja, joka sai kauppaneuvoksen arvonimen.

Vierumäen vanhemmat olivat suutariliikkeen harjoittaja Yrjö Johannes Vierumäki ja Ellen Julia Virta ja puoliso vuodesta 1939 Hilja Dagmar Oksanen. Vierumäki tuli ylioppilaaksi Vaasan suomalaisesta lyseosta 1935, suoritti alemman oikeustutkinnon Helsingin yliopistossa 1945 ja valmistui ekonomiksi Helsingin kauppakorkeakoulusta 1949. ASLA-stipendiaattina Yhdysvalloissa hän oli 1961. Vierumäki oli Tikka Oy:n myyjä ja myyntipäällikkö 1936–1944 ja toimitusjohtaja 1945–1952, Suomen Tukkukauppiaiden Liiton toimitusjohtajan apulainen hän oli 1953–1957 ja Tukkukauppojen Oy:n menekinedistämisosaston johtaja 1957–1963, kaupallinen johtaja 1963–1973, maatalousryhmän johtaja 1973–1979, johtokunnan jäsen 1959–1979 ja varapääjohtaja 1963–1979. Vierumäellä oli myös lukuisia kaupan alan ja muita luottamus- ja asiantuntijatehtäviä. Hän oli Suomen Painiliiton puheenjohtaja 1972–1980, edustaja kansainvälisessä FILA-painiliitossa 1973–1980, Suomen Olympiakomitean hallituksen jäsen 1973–1980 ja Suomen Olympiayhdistyksen valtuuskunnan jäsen. Sotilasarvoltaan Vierumäki oli reservin majuri (1967). Hän sai kauppaneuvoksen arvonimen 1967.

## Lähteet
Poputtšik

**Poputtšik** (, ’myötäjuoksija’; ) on varhaisessa neuvostokirjallisuudessa käytetty nimitys kirjailijoista, jotka eivät olleet kommunistipuolueen jäseniä eivätkä myöskään aktiivisesti pyrkineet edistämään neuvostohallintoa mutta toimivat jossain määrin yhteistyössä.

## Ukrainassa
Ukrainalaiset poputtšikkirjailijat eivät kuuluneet proletaarikirjailijoiden järjestöihin, esimerkiksi Hartiin, josta myöhemmin tuli Ukrainan työläiskirjailijoiden liitto. Termiin yhdistettiin alkuvaiheissa myös futuristisia kirjailijajärjestöjä, kuten Fljamingo (1919), Panfuturistien liitto (1922–1925), Nova Heneratsija (1927–1931) ja Avanhard (1926–1929). Futuristikirjailijoiden suhtautuminen oli kuitenkin usein poliittisesti ristiriitaista, sillä jotkut heistä siirtyivät äärivasemmalle, esimerkkinä ukrainalainen futuristi Oleksi Poltoratskyi.

Ukrainalaiset poputtšikit kuuluivat aluksi lähinnä *[[Knyhar]]*-nimisen lehden (1917–20) ympärille kertyneeseen ryhmään ja myöhemmin Slovon ryhmään, josta muodostui kirjailijaryhmä uusklassikot. Myös Lankan jäseniä on pidetty poputtšikeina. Joukkoon kuului myös kirjallisuuskriitikkoja, esimerkiksi Borys Jakubskyi, Anani Lebid, Oleksandr Doroškevytš, Hryhori Maifet, ja Myh’ailo Dolengo, joiden yhteisenä nimittäjinä olivat aikakauslehdet *[[Tšervonyi šljah’]]*, *[[Žyttja i revoljutsija]]* sekä myöhemmin *[[Literaturnyi jarmarok]]*. Useimmat poputtšikit joutuivat 1930-luvulla pakkotyöleireille, jossa he kuolivat. Mainittu on muun muassa Mykola Zerov, Pavlo Fylypovytš, Myh’ailo Drai-H’mara, Hryhori Kosynka, Jevhen Plužnyk, Dmytro Falkivskyi, Hordi Brasjuk, Borys Teneta ja monia muita. Osa, kuten Jakiv Katšura, kuoli myöhemmin toisen maailmansodan aikaisilla saksalaisten pakkotyöleireillä. Joidenkin karkotettujen, kuten Borys Antonenko-Davydovytš, maine puhdistettiin 1950-luvulla.

Äänekkäimmin poputtšikeja arvostelivat Volodymyr Korjak, Dmytro Zahul, Jakiv Savtšenko, Oleksi Poltoratskyi ja Borys Kovalenko. Kirjailijajärjestö Vaplite oli yhteistyössä poputtšikien kanssa ja puolusti heitä, ja osa heistä liittyikin sittemmin järjestöön. Termi jäi pois käytöstä, kun kaikkien kirjailijoiden oli puolueen 1932 määräyksestä liityttävä viralliseen Ukrainan kirjailijaliittoon.

## Lähteet
Analyyttinen psykologia

**Analyyttinen psykologia** on termi, joka on yhdistetty Carl Jungiin, sveitsiläiseen psykiatriin, mikä kuvaa hänen "empiiristä" tiedettään psykologiassa. Se oli suunniteltu erotettavaksi Freudin psykoanalyyttisista teorioista, kun heidän seitsemänvuotinen yhteistyönsä päättyi 1912 ja 1913 välillä. Hänen tieteensä kehitykseen kuului monumentaalinen opus, nimeltään Yhdistetyt työt, kirjoitettuna yli kuudenkymmenen vuoden aikana.

Analyyttisen psykologian historia on ensisijaisesti yhdistetty Jungin biografiaan. Aluksi se oli tunnettu "Zurichilaisena kouluna", jonka johtajahahmoja olivat Eugen Bleuler, Franz Riklin, Alphonse Maeder ja Jung, kaikki keskittyneinä Burghölziin sairaalaan Zurichissa. Se oli aluksi teoria psykologisista komplekseista ennen kuin Jung erosi Freudista, kääntyen yleiseksi tavaksi tutkia arkkityyppejä ja tiedostamatonta, kuten erikoistuneeseen psykiatriaan.

Analyyttinen psykologia tai "kompleksipsykologia" saksan kielisestä *Komplexe Psykologie* on yhdistelmä monia tutkimusvaiheita ja käytäntöjä psykologiassa käsitteineen. Jungilla on monia seuraajia ja monet heistä ovat jäseniä kansallisissa yhdistyksissä ympäri maailmaa. He tekevät ammattimaista yhteistyötä kansainvälisesti Kansainvälisen Analyyttipsykologien Yhdistyksen ja Kansainvälisen Jungilaisten Tutkimusten Yhdistyksen kautta. Jungin esittämät asiat ovat antaneet alun monikäsitteiselle kirjallisuudelle lukuisilla kielillä.

Monesti käytettyjen asiasisältöjen joukossa on erityisesti analyyttisessä psykologiassa ominaista on ollut anima ja animus, arkkityypit, kollektiivinen tiedostamaton, komleksit, ekstroverttisuus ja introverttisuus, asioiden yksilöiminen, minä, varjo ja sykronisiteetti. Myers-Briggsin indikaattorityyppi on perustunut toiseen Jungin teoriaan psykologian tyypeistä. Vähemmän tunnettuna ideana Jung kiinnitti huomiota "Psychoid"-julkasuun ja kielsi oletetun rajoituksen tietoisuudessa, erotettuna kollektiivisesta tietoisuudesta ja mahdollisesta paikalisuudesta synkronisiteetisssa.
Jarkko Wuorinen

**Jarkko Vesa Valdemar Wuorinen** (s. 24. kesäkuuta 1951 Turku) on suomalainen maakuntaneuvos, elinkeinovaikuttaja ja yrittäjä. Hän toimi Suomen Yrittäjien puheenjohtajana vuosina 2008–2010 ja sitä ennen varapuheenjohtajana vuosina 2002–2008.

## Ura
Koulutukseltaan Wuorinen on hammaslääketieteen lisensiaatti. Opiskeluvuosinaan hän oli siihenastisista pitkäaikaisin Turun yliopiston ylioppilaskunnan hallituksen puheenjohtaja, joka hoiti tehtävää yhtäjaksoisesti.

Wuorinen valmistui Turun yliopistosta vuonna 1975. Samana vuonna hän aloitti työskentelemisen yksityishammaslääkärinä. Vuonna 1981 hän aloitti uran Wiisaudenhammas-yhtiöiden toimitusjohtajana.

Wuorinen on työskennellyt myös yrittäjyyskouluttajana. Hän on kirjoittanut yhdessä Olli Luukkaisen kanssa kirjan *Yrittävä elämänasenne: kasvaminen yksilönä ja yhteisönä*.

Vuonna 2008 Wuorinen valittiin Suomen Yrittäjien puheenjohtajaksi.

Politiikassa Wuorinen on toiminut pitkään keskustassa. Hän on ollut mm. Savonlinnan kaupunginvaltuuston jäsen. Vuonna 2013 Wuorinen valittiin Etelä-Savon maakunnan hallituksen puheenjohtajaksi.

Kun Wuorinen täytti 70 vuotta vuonna 2021, hänen elämästään julkaistiin kirja *TuplaWee: Näin olen sen kokenut*.

## Yksityiselämä
Wuorinen on naimisissa ja hänellä on kaksi poikaa. Wuorisen siskonpoika on poliittinen taustavaikuttaja Tuomas Tähti.

## Lähteet

## Aiheesta muualla
* Jarkko Wuorisen verkkosivusto
Spirit Airlines

**Spirit Airlines** on yhdysvaltalainen halpalentoyhtiö, joka perustettiin vuonna 1983 nimellä Charter One Airlines. Yhtiön pääkonttori sijaitsee Miramarissa Floridassa. Spiritillä on 10 tukikohtaa: Atlanta, Atlantic City, Chicago, Dallas, Detroit, Fort Lauderdale, Houston, Las Vegas, Miami ja Orlando. Yhtiö lentää yli 90 kohteeseen Yhdysvalloissa, Väli-Amerikassa ja Etelä-Amerikassa. 

Spiritin kanta-asiakasohjelman nimi on Free Spirit. Sillä on kolme tasoa: Free Spirit Member, Silver ja Gold.

## Laivasto

### Nykyinen laivasto
Lokakuussa 2022 Spirit Airlinesin laivasto koostuu seuraavista konetyypeistä. Laivaston keski-ikä on 7,2 vuotta.

## Lähteet

## Aiheesta muualla

* Spirit Airlinesin virallinen verkkosivusto
VKT 12,70 LKk/42

**VKT 12,7 Lkk/42** (Valtion kivääritehtaan 12,7 mm Lentokonekonekivääri 1942) on suomalainen Valtion Kivääritehtaan valmistama raskas lentokonekonekivääri. Se oli aseena muun muassa Curtiss P-36 Hawk- ja VL Myrsky -hävittäjissä sekä prototyypeiksi jääneissä VL Humu- ja VL Pyörremyrsky -hävittäjissä.

Asetta pidetään usein kopiona Browning M2 -konekivääristä. LKk/42:n historia on kuitenkin toinen. Belgialainen Fabrique Nationale de Herstal l. FN- yhtiö oli lisensoinut konekiväärin John Moses Browningilta. FN kehitti Browningin M 1921 -konekivääriä eteenpäin. Tämän tuloksena oli Mitrailleuse D'Avion Browning - FN Calibre 13,2 mm kaliperissa 13,2 x 99 mm. Suomi yritti ostaa näitä aseita sekä FN-yhtiöltä että Saksan miehitettyä Belgian, Saksasta. Kumpikaan hanke ei onnistunut. Ruotsi osti asetta pienen määrän ja sai niiden mukana huoltopiirustukset, joista saatiin tehtyä valmistuspiirustukset. LM Ericson valmisti konekivääriä nimellä Akan m/39A vuodesta 1941 eteenpäin. Suomi ja VKT saivat piirustukset käyttöön, ja aseen valmistus alkoi vuonna 1942 kaliperissa 12,7 x 99, joka on sama kuin Browning M2 -konekiväärissä käytetty. Aseen tulinopeus, noin 800 lk/min, oli parempi kuin M2-aseen vastaava. 

## Lähteet
# 
### Viitteet

## Aiheesta muualla
Särjet (alaheimo)

**Särjet** (Leuciscinae) on karppikalojen (Cypriniformes) lahkoon ja särkien (Leuciscidae) heimoon kuuluva kalojen alaheimo.

Suomen särkilajeista lähes kaikki kuuluvat tähän alaheimoon: allikkosalakka, lahna, miekkasärki, pasuri, salakka, seipi, sorva, sulkava, särki, säyne, toutain, turpa ja vimpa.

## Suvut
Särkien alaheimoon kuuluu 37 sukua ja 314 lajia.

* *[[Abramis]]*
* *[[Acanthobrama]]*
* *[[Achondrostoma]]* – Iberiansärjet
* *[[Alburnoides]]* – Punasalakat
* *[[Alburnus]]*
* *[[Anaecypris]]*
* *[[Aspiolucius]]*
* *[[Ballerus]]*
* *[[Blicca]]*
* *[[Capoetobrama]]*

* *[[Chondrostoma]]* – Nokkasärjet
* *[[Delminichthys]]*
* *[[Iberochondrostoma]]*
* *[[Iberocypris]]*
* *[[Ladigesocypris]]*
* *[[Leucalburnus]]*
* *[[Leucaspius]]*
* *[[Leuciscus]]*
* *[[Leucos]]*

* *[[Mirogrex]]*
* *[[Notemigonus]]*
* *[[Pachychilon]]*
* *[[Parachondrostoma]]*
* *[[Pelasgus]]* – Kreikanmudut
* *[[Pelecus]]*
* *[[Petroleuciscus]]*
* *[[Phoxinellus]]* – Mudut
* *[[Protochondrostoma]]*

* *[[Pseudochondrostoma]]*
* *[[Pseudophoxinus]]*
* *[[Rutilus]]* – Särjet
* *[[Sarmarutilus]]*
* *[[Scardinius]]* – Sorvat
* *[[Squalius]]* – Turvat
* *[[Telestes]]* – Juovamudut
* *[[Tropidophoxinellus]]*
* *[[Vimba]]*

## Lähteet
Eino Salmi (taiteilija)

**Eino Salmi** (? – 1939) oli Neuvostoliitossa asunut suomalaissyntyinen taidegraafikko. Salmi käytti kirjailijana ja kääntäjänä myös nimeä Antero Teräs.

Eino Salmen piirroksia alettiin julkaista amerikkalaisessa ja neuvostoliittolaisessa suomenkielisessä lehdistössä jo 1920-vuoden alussa. Hän asui jo silloin Pietarissa. Hyvin aktiivisesti Salmi esiintyy 1930-luvun alussa, lähes kaikissa Pietarin silloisissa suomenkielisissä aikakauslehdissä, kuten: *Kevätvyöry*, *Työläisen ja talonpojan kalenteri*, *[[Rintama (lehti)|Rintama]]*, *[[Soihtu_(neuvostoliittolainen_lehti)|Soihtu]]* ja *[[Työläis- ja talonpoikaisnainen|Neuvostonainen]]*, on hänen kuvituksiaan. Salmi kirjoitti kirjailijanimellä Antero Teräs myös kertomuksia, artikkeleita Neuvostoliiton taiteesta ja käänsi kirjoja.

Salmi teloitettiin sotaoikeuden päätöksellä vuonna 1939, koska hän oli kieltäytynyt vannomasta Suomen kansanarmeijan sotilasvalaa uskollisuudesta ”Suomen demokraattiselle hallitukselle”. Hän ei pitänyt Kuusisten hallitusta laillisesti muodostettuna.

## Lähteet
* 
*
Nathalie Lind

**Bertha Frederikke Nathalie Lind** (1. lokakuuta 1918 Kööpenhamina – 11. tammikuuta 1999) oli tanskalainen Venstren poliitikko. Hän istui kansankärärjillä vuosina 1964–1966 sekä 1968–1981 ja toimi Tanskan sosiaaliministerinä 1968–1971, kulttuuriministerinä 1973–1975 ja oikeusministerinä 1973–1975 sekä 1978–1979. Hän oli koulutukseltaan juristi.
## Lähteet

## Aiheesta muualla
* ''Nathalie Lind'' Tanskan kansankäräjien verkkosivuilla
Maastojuoksun Suomen-mestaruuskilpailut 1999

**[[Maastojuoksun Suomen-mestaruuskilpailut]] 1999** käytiin 9. lokakuuta Maarianhaminassa. 

Miehissä Suomen mestaruuden 4 km matkalta voitti viime vuoden tavoin Marko Kotila ja mestaruuden 12 km matkalta voitti Pasi Mattila. Joukkueissa miehissä Suomen mestaruuden 4 km matkalta voitti jälleen viime vuoden tavoin Keuruun Kisailijat ja mestaruuden 12 km matkalta voitti Turun Urheiluliitto. Naisissa Suomen mestaruuden 6 km matkalta voitti Annemari Sandell ja joukkueissa mestaruuden voitti viime vuoden tavoin Viipurin Urheilijat.

Suomen mestaruuden miesten 22-vuotiaiden ikäluokassa 6 km matkalta voitti Janne Holmén ja mestaruuden 19-vuotiaiden sarjassa myöskin 6 km matkalta voitti Turo Inkiläinen. Miesten 17-vuotiaiden ikäluokassa 4 km matkalta Suomen mestaruuden voitti Mårten Boström. Naisissa Suomen mestaruuden 22-vuotiaiden ikäluokassa voitti Johanna Risku ja mestaruuden 19-vuotiaiden sarjassa voitti Minna Järvenpää. Suomen mestaruuden naisten 17-vuotiaiden ikäluokassa voitti Minna Myllykoski. Kaikissa naisten  ikäluokissa matkoina oli 4 kilometriä.

## Tulokset
Lähde: 

## Lähteet
Tus Airways

**Tus Airways**  on kyproslainen lentoyhtiö, jonka kotipaikka on Lárnaka. Yhtiö on perustettu kesäkuussa 2015 ja se aloitti lennot solmukohdastaan Lárnakan kansainväliseltä lentoasemalta helmikuussa 2016.

## Historia
Tus Airways perustettiin kesäkuussa 2015 eurooppalaisten ja yhdysvaltalaisten sijoittajien tukemana. Se on ensimmäinen kyproslainen lentoyhtiö, joka on perustettu Cyprus Airwaysin lakkauttamisen jälkeen.

Tus Airways aloitti lentonsa 14. helmikutaa 2016 Lárnakasta Israeliin. Alussa yhtiö käytti yhtä Saab 340B ja yhtä Saab 2000 -lentokonetta. Heinäkuussa 2017 yhtiö osti ensimmäiset suihkukoneensa, kaksi Fokker 100 -konetta ja myöhemmin viisi Fokker 70 -konetta, jolloin laivaston lentokoneiden määräksi muodostui seitsemän. Heinäkuussa 2018 avattiin yhtiön kanta-asiakasohjelma "Tus & Plus".

Syyskuussa 2019 epäiltiin, että Tus Airways olisi lopettamassa toimintansa, mutta yhtiö kertoi aikovansa vain muuttua, eikä lopettaa. Yhtiö käyttää nykyään nimeä TUS Airways. 

## Laivasto

Yhtiön laivasto syksyllä 2022:

* 5 Airbus A320-200

## Lähteet

## Aiheesta muualla
* Kotisivut
Enäjärven koulu

**Enäjärven koulu** on Porin Enäjärvellä sijaitseva noin 130 oppilaan alakoulu. Se aloitti toimintansa vuonna 1953. Enäjärven koulupiiri käsittää osan Enäjärvestä ja Metsämaasta.

## Historia
Koulu perustettiin vuonna 1953, kun Pihlavan koulun tilat kävivät liian pieniksi. Koulu on kärsinyt tilanpuutteesta, esimerkiksi Meri-Porin lukio toimi koulun tiloissa vuosina 1971–1983.

## Koulurakennus
Koulu on toiminut samassa rakennuksessa koko historiansa ajan.

## Lähteet

## Aiheesta muualla
* Enäjärven koulun kotisivut
Niklas Wykman

**Niklas Åke Wykman** (s. 10. maaliskuuta 1981 Kalmar) on ruotsalainen kokoomuspoliitikko ja Ruotsin nykyinen rahoitusmarkkinaministeri lokakuusta 2022. Hän on istunut Ruotsin valtiopäivillä vuodesta 2014. Vuosina 2006–2010 hän johti puolueensa nuorisojärjestöä.
## Lähteet

## Aiheesta muualla

* ''Niklas Wykman'' Ruotsin valtiopäivien verkkosivuilla
Provinstidningen Dalsland

**Provinstidningen Dalsland** (lyh. **PD**) on ruotsalainen vuonna 1911 perustettu paikallislehti, jonka kotikunta on Åmål. Se ilmestyy kolmesti viikossa ja on kuulunut vuodesta 2013 NWT-lehtitaloon.
## Lähteet

## Aiheesta muualla
* Lehden verkkosivut
Osakepääomasijoitus

**Osakepääomasijoitus** tarkoittaa Suomessa osakeyhtiön tai asunto-osakeyhtiön osakepääomaan tehtävää sijoitusta, jota vastaan ei anneta osakkeita, optioita tai muita senkaltaisia oikeuksia.

Osakepääomasijoitus korottaa yhtiön osakepääomaa. Osakepääomasijoitus tapahtuu, kun joku tai jotkut, yleensä yhtiön osakkeenomistajat, vapaaehtoisesti sijoittavat yhtiöön uusia varoja. He eivät saa sijoitusta vastaan uusia oikeuksia.

Koska osakepääomasijoituksen tekijät eivät saa rahoilleen mitään vastinetta, se on yleensä tarkoituksenmukainen vain silloin, kun yhtiön kaikki osakkeenomistajat tekevät sen omistustensa suhteessa. Osakepääomasijoitusta voidaan käyttää esimerkiksi muuntamaan (kuittaamaan) yhtiöllä oleva velka osakepääomaksi.

Yhtiö ei anna sijoitettuja varoja vastaan mitään vastiketta. Näin ollen osakepääomasijoitus ei voi olla osakkeenomistajien kannalta vahingollinen ja siitä voi päättää yhtiön hallitus.

## Lähteet
Kvasiasunto-osakeyhtiö

**Kvasiasunto-osakeyhtiö** tarkoittaa Suomessa ennen vuoden 1926 asunto-osakeyhtiölain voimaantuloa perustettua asunto-osakeyhtiötä. 

Kvasiasunto-osakeyhtiöt on rekisteröity ennen 1.3.1926. Niissä osakkeiden tuottama osakehuoneistojen hallintaoikeus ei perustu yhtiöjärjestykseen vaan yhtiökokouksen päätökseen. Kvasiasunto-osakeyhtiönä pidetään myös asunto-osakeyhtiöitä muistuttavia kiinteistöosakeyhtiöitä.

Kvasiasunto-osakeyhtiönä perustettu yhtiö on myöhemmin voinut muuttaa yhtiöjärjestystään niin, että se täyttää kaikki asunto-osakeyhtiölain määräykset. Tähän tulisi myös pyrkiä, sillä yhtiökokouksen päätökseen perustuvat hallintaoikeudet voivat aiheuttaa riitoja.

## Lähteet
V. Nyströmin Autoliike

**V. Nyströmin Autoliike** on Jyväskylässä vuonna 1925 perustettu autoliike. Sen perusti kauppaneuvos Väinö Matias Nyström (1891–1980) nimellä Autoliike Nyström–Vierto yhdessä veljensä Kalle Vierron kanssa. 

Yhtiö aloitti eri merkkisten autojen myynnin Keski-Suomen alueella. Kalle Vierto luopui yhtiön toiminnasta jo alkuvaiheessa ja yhtiön nimeksi tuli V. Nyströmin Autoliike Oy. Aluksi myytiin eri automerkkejä ja toimittiin Tampereen Autotuonnin alimyyjänä Buick-autoille, kunnes 1930 yhtiö sai maailman johtaviin autovalmistajiin kuuluneen General Motorsin (GM) piirimyynti-edustuksen. Tehtävässä se jatkoi vuoteen 1984 saakka.

Yhtiön sijaitsi osoitteessa Asemakatu 5, 2. krs vuoteen 1942 saakka ja osoitteessa Kalevankatu 6 29.6.1942–1984. Ahjokatu 20:ssa yritys on toiminut 1.9.1985 alkaen.

## Lähteet

## Aiheesta muualla
*
Abigail (nimi)

**Abigail** on Vanhasta testamentista peräisin oleva naisen etunimi. Sen hepreankielisiä merkityksiä ovat ’ilon isä’ ja ’isäni on ilo’.

Yhdysvalloissa Abigail on ollut erittäin suosittu tytönnimi 2000- ja 2010-luvuilla. Suomessa on Digi- ja väestötietoviraston mukaan tilastoitu huhtikuuhun 2025 mennessä noin 360–370 tämännimistä naista.

## Tunnettuja Abigaileja

### Raamatun henkilöitä
* Abigail, kuningas Daavidin sisar
* Abigail, kuningas Daavidin vaimo

### Muita
* Abigail Adams (1744–1818), Yhdysvaltain presidentin John Adamsin vaimo ja presidentti John Quincy Adamsin äiti
* Abigail de Andrade (1864–1891), brasilialainen taiteilija
* Abigail Becker (1830–1905), kanadalainen hengenpelastaja
* Abigail Breslin (s. 1996), yhdysvaltalainen näyttelijä
* Abigail Byskata (s. 2007), suomalainen jääkiekkoilija
* Abigail Cowen (s. 1998), yhdysvaltalainen näyttelijä
* Abigail ”Abby” Dahlkemper (s. 1993), yhdysvaltalainen jalkapalloilija ja olympiamitalisti
* Abigail Fillmore (1798–1853), Yhdysvaltain presidentin Millard Fillmoren vaimo
* Abigail ja Brittany Hensel (s. 1990), yhdysvaltalaiset siamilaiset kaksoset
* Abigail ”Abby” Hoffman (s. 1947), kanadalainen keskimatkojen juoksija ja urheiluvaikuttaja
* Abigail Irozuru (s. 1990), brittiläinen pituushyppääjä
* Abigail Johnson (s. 1961), yhdysvaltalainen yritysjohtaja ja miljardööri
* Abigail Kinoiki Kekaulike Kawānanakoa (1926–2022), havaijilainen perijätär ja prinsessa
* Abigail Mac (s. 1988), yhdysvaltalainen pornonäyttelijä
* Abigail Mead, oik. *Vivian Kubrick* (s. 1960), yhdysvaltalainen elokuvasäveltäjä
* Abigail Michelle Ostrem (s. 1999), yhdysvaltalainen jalkapalloilija
* Abigail ”Abby” Smith (s. 1993), yhdysvaltalainen jalkapallomaalivahti
* Abigail Spears (s. 1981), yhdysvaltalainen tennispelaaja
* Abigail Strate (s. 2001), kanadalainen mäkihyppääjä ja olympiamitalisti
* Abigail Thorn (s. 1993), brittiläinen tubettaja
* Abigail ”Abby” Wambach (s. 1980), yhdysvaltalainen jalkapalloilija ja olympiavoittaja
* Abigail Washburn (s. 1977), yhdysvaltalainen muusikko

## Lähteet
Ibogapensaat

**Ibogapensaat** (*Tabernanthe*) on oleanterikasvisuku, jossa on kaksi lajia pensaita. Ne kasvavat molemmat trooppisessa Keski-Afrikassa. Ibogapensas sisältää lukuisia alkaloideja (kuten ibogaiini), jotka aiheuttavat hallusinaatioita päihdekäytössä.

## Lajit
* *Tabernanthe elliptica * (Stapf) Leeuwenb. – Esiintyy Angolassa ja Kongossa.
* ibogapensas (*Tabernanthe iboga* Baill.) – Esiintyy Angolassa, Gabonissa, Kamerunissa, Keski-Afrikan tasavallassa ja Kongossa.

## Lähteet

## Aiheesta muualla
* Finto: Kassu – Kasvien suomenkieliset nimet: ''Tabernanthe''
Pyynmarjat

**Pyynmarjat** (*Mitchella*) on matarakasvisuku, jossa on kaksi lajia. Suvun kasvit ovat maanmyötäisesti suikertavia ruohoja, joista toinen laji esiintyy Pohjois-Amerikassa ja toinen Itä-Aasiassa.

## Lajit
* amerikanpyynmarja (*Mitchella repens* L.) – Esiintyy Kanadan ja Yhdysvaltojen itäosassa, Meksikossa ja Guatemalassa.
* *[[Mitchella undulata]]* Siebold & Zucc. – Esiintyy Itä-Kiinassa, Taiwanissa, Etelä-Koreassa, Japanissa ja Kuriileilla.

## Lähteet

## Aiheesta muualla
* Suomen Lajitietokeskus: Pyynmarjat – ''Mitchella''
Juuso Vesala

**Juuso Vesala** (s. 28. helmikuuta 2004 Evijärvi) on suomalainen jääkiekkopuolustaja, joka pelaa Mestis-joukkue Kokkolan Hermeksessä.

## Ura
### Seuraura
Vesala on teerijärveläisen Terjärv Ungdoms Sportklubbin kasvatti. Hän siirtyi juniorina sittemmin Järviseudun Pallokerhoon, josta Vesala jatkoi Kokkolan Hermekseen. Hän toimi kaudella 2018–2019 seuran C-nuorten varakapteenina. Kaudeksi 2019–2020 Vesala siirtyi Vaasan Sportiin Hermeksen ja Sportin välisen seurayhteistyön kautta. Hän nousi seuran C-nuorten kapteeniksi. Vesala oli C-nuorten SM-karsinnoissa Sportin tehokkain puolustaja 11 syöttöpisteellään.

Kaudeksi 2022–2023 Vesala nimettiin Sportin U20-joukkueen varakapteeniksi. Hän nousi samalla kaudella myös seuran SM-liigajoukkueeseen. Vesala teki liigadebyyttinsä 20. lokakuuta 2022 Pelicansia vastaan, kun Sportin puolustuksesta olivat sivussa mm. Bine Mašič, Juuso Pulli ja Juho Tommila. Hänet merkittiin joukkueen kolmospuolustajapariin Valtteri Hietasen viereen. Vesala sai ottelussa jääaikaa 10.03 minuuttia ja hänelle merkittiin teholukema –1. Vesala pelasi SM-liigassa kauden aikana kolme runkosarjaottelua ilman tehopisteitä. Marraskuussa Sport teki hänen kanssaan kevääseen 2025 asti kestävän ja yhden vuoden option sisältävän SM-liigasopimuksen. Seuraavana päivänä Vesalan uutisoitiin siirtyvän loppuvuodeksi lainalle Hermeksen Mestis-joukkueeseen. Vesala pelasi siellä kuusi runkosarjaottelua ilman tehopisteitä.

Vesala pelasi kauden 2023–2024 kokonaan Sportin U20-joukkueessa. Hänen runkosarjansa jäi kuitenkin vain 16 ottelun mittaiseksi loukkaantumisen vuoksi. Myös kauden 2024–2025 Vesala pelasi kokonaan U20-joukkueessa.

Kaudeksi 2025–2026 Vesala palasi vuoden mittaisella sopimuksella Hermeksen Mestis-joukkueeseen.

### Maajoukkueura
Vesala pelasi alle 18-vuotiaiden Hlinka Gretzky Cupissa vuonna 2021. Hän edusti Suomen alle 18-vuotiaiden maajoukkuetta myös Euroopan nuorten olympiafestivaaleilla vuonna 2021, jolloin Vesala voitti kultaa. Hänet valittiin myös alle 18-vuotiaiden MM-leiriryhmään vuoden 2022 turnaukseen, mutta Vesala kuitenkin putosi lopullisesta kisajoukkueesta. Yhteensä hän on pelannut 12 nuorten ja 13 poikien maaottelua.

## Pelityyli
Vesala on kuvaillut olevansa stereotyyppinen peruspakki, joka puolustaa jämäkästi omaa päätä ja yrittää antaa helpon ensimmäisen syötön, kun lähdetään omista. Hän on Sportin U20-joukkueessa pelatessaan kertonut myös olevansa paljon äänessä pukukopissa.

## Muuta
Vesala harrasti lapsena myös jalkapalloa.

## Tilastot

## Lähteet
*
*
*

### Viitteet
Artur Seniut

**Artur Seniut** (s. 11. kesäkuuta 2004 Vilna, Liettua) on liettualainen jääkiekkopuolustaja, joka pelaa monikansallisen Alps Hockey Leaguen italialaisjoukkue Unterland Cavaliersissa.

## Ura
### Seuraura
Seniut on Geležinis Vilkasin kasvatti. Hän debytoi seuran miesten joukkueessa Liettuan pääsarjassa vain 15-vuotiaana kaudella 2019–2020, jolloin Seniut pelasi siellä kymmenen runkosarjaottelua tehopistein 1+1=2 ja kolme playoff-ottelua ilman tehopisteitä. Hän teki miesten pääsarjadebyyttinsä 27. lokakuuta 2019 Kaunas Hockeya vastaan. Ensimmäisen pääsarjamaalinsa Seniut teki kahdeksannessa ottelussaan 12. helmikuuta 2020 vieraissa Kaunas Hockeya vastaan.

Kaudeksi 2020–2021 Seniut siirtyi vain 16-vuotiaana Suomeen ja hän siirtyi Vaasan Sportin organisaatioon. Kaudella 2022–2023 Seniut nousi seuran SM-liigajoukkueeseen, jossa hän sai tililleen ensimmäisen ja kauden ainoaksi jääneen ottelunsa 20. lokakuuta 2022 Pelicansia vastaan, kun Sportin puolustuksesta olivat sivussa mm. Bine Mašič, Juuso Pulli ja Juho Tommila. Seniut merkittiin joukkueen seitsemänneksi puolustajaksi. Hän jäi ottelussa kuitenkin ilman peliaikaa. Kaksi seuraavaa kautta Seniut pelasi kokonaan Sportin U20-joukkueessa. Kaudella 2024–2025 hän toimi joukkueen varakapteenina.

Seniut siirtyi kaudeksi 2025–2026 vuoden mittaisella sopimuksella monikansallisen Alps Hockey Leaguen italialaisjoukkue Unterland Cavaliersiin.

### Maajoukkueura
Seniut edusti Liettuaa IB-divisioonan MM-kilpailuissa vuosina 2024 ja 2025, joista ensimmäinen turnaus päättyi hopeaan ja jälkimmäinen kultaan sekä sarjanousuun IA-divisioonaan. Hän pelasi myös Milanon olympiakisojen 2026 karsinnoissa.

Seniut pelasi myös alle 20-vuotiaiden IIA-divisioonan MM-kilpailuissa vuosina 2022, 2023 ja 2024, joista vuoden 2024 turnaus päättyi hopeaan ja vuoden 2023 turnaus pronssiin. Vuoden 2022 turnauksessa hän oli kolmella syöttöpisteellään Liettuan paras syöttäjä. Vuoden 2023 turnauksessa Seniut toimi joukkueen kapteenina. Hän jakoi neljällä syöttöpisteellään turnauksen puolustajien syöttöpörssin voiton Espanjan Jaime De Bonillan kanssa. Myös vuoden 2024 turnauksessa Seniut toimi Liettuan kapteenina. Hänet valittiin turnauksen parhaaksi puolustajaksi.

Seniut pelasi myös alle 18-vuotiaiden IIA-divisioonan MM-kilpailuissa vuonna 2022, jolloin hän toimi Liettuan kapteenina. Seniut valittiin joukkueensa turnauksen parhaaksi pelaajaksi.

Seniut edusti myös nuorten olympiakisoissa 2020 Sveitsin Lausannessa useiden eri maiden jääkiekkoilijoista koottua Ruskeaa joukkuetta 3 vs 3 -turnauksessa. Joukkueen turnaus päättyi pronssiin.

## Tilastot

## Lähteet

*
*

### Viitteet
Grobda

**Grobda** on Namcon vuonna 1984 julkaisema kolikkopeli, joka on lajityypiltään räiskintäpeli. Pelissä liikutaan panssarivaunulla, ja tarkoituksena on joka kentässä tuhota kaikki viholliset. Pelissä on mahdollisuus myös käyttää suojakilpeä hetken ajan. Pelaajan ollessa lähellä tuhoutuvaa vihollista myös pelaaja tuhoutuu. Peliä ohjataan kahdeksansuuntaisella joystickilla ja kahdella näppäimellä. Peli käyttää kahta 6809-mikroprosessoria.

## Lähteet

## Aiheesta muualla
* https://www.arcade-museum.com/game_detail.php?game_id=8015
Erwin Hagedorn

**Hans Erwin Hagedorn** (30. tammikuuta 1952 Eberswalde – 15. syyskuuta 1972 Leipzig) oli itäsaksalainen sarjamurhaaja, joka syyllistyi kolmen lapsen murhaan nykyisen Brandenburgin alueella vuosina 1969 ja 1971.

16-vuotias Hagedorn murhasi 31. toukokuuta 1969 Henry Spechtin ja  Mario Louisin Eberswalden lähellä sijaitsevassa metsässä. Poikien ruumiit löydettiin kahden viikon kuluttua tapahtumista, mutta syyllistä ei löydetty laajoista etsinnöistä huolimatta.

Yli kahden vuoden päästä ensimmäisistä murhista Hagedorn murhasi 9. lokakuuta 1971 kaksitoistavuotiaan Ronald Winklerin samalla alueella. Hagedorn pidätettiin murhasta epäiltynä 12. marraskuuta. Hän paljastui, kun hänen aiemmin seksuaalisesti ahdistelema poika ilmoitti rikoksesta.

Hagedorn tuomittiin kuolemaan Winklerin murhasta toukokuussa 1972. Hänet teloitettiin ampumalla 15. syyskuuta samana vuonna. Itä-Saksan valtionpäämies Walter Ulbricht oli kieltäytynyt armahtamasta häntä. Hagedorn oli viimeinen Itä-Saksassa teloitettu siviili.

## Lähteet
Purppuraköynnökset

**Purppuraköynnökset** (*Cryptostegia*) on oleanterikasvisuku, jossa on kaksi lajia. Ne ovat molemmat kotoisin Madagaskarista ja kasvavat kausikuivassa ilmastossa.

## Lajit
* isopurppuraköynnös eli purppuraköynnös (*Cryptostegia grandiflora*) – Luonnonvaraisena Madagaskarin saaren etelä- ja lounaisosassa, myös koristekasvina ja viljelykarkulaisena eri puolilla maailmaa trooppisella vyöhykkeellä.
* madagaskarinpurppuraköynnös (*Cryptostegia madagascariensis*) – Luonnonvaraisena Madagaskarin pohjois- ja länsiosassa, myös koristekasvina ja viljelykarkulaisena eri puolilla maailmaa.

## Lähteet

## Aiheesta muualla
* Finto: Kassu – Kasvien suomenkieliset nimet: ''Cryptostegia''
Jelutonit

**Jelutonit** (*Dyera*) on oleanterikasvisuku, jossa on kaksi lajia suuria trooppisia puita. Ne esiintyvät Malakan niemimaalla, Sumatrassa ja Borneossa, Thaimaassa, Malesiassa ja Indonesiassa. Jelutonit ovat läheistä sukua saitanpuille (*Alstonia*) ja kasvavat märissä sademetsissä.

## Lajit
* kangasjelutoni (*Dyera costulata* (Miq.) Hook.f.) – elinvoimainen laji (LC).
* suojelutoni (*Dyera polyphylla* (Miq.) Steenis) – vaarantunut laji (VU).

## Lähteet

## Aiheesta muualla
* Finto: Kassu – Kasvien suomenkieliset nimet: ''Dyera''
Paula Karppanen

**Paula Nurminen** o.s. **Karppanen** (s. 10. marraskuuta 1945) on suomalainen iskelmälaulaja. Karppanen esiintyi 1960-luvulla siskonsa kanssa duossa Tuula ja Paula. 1970-luvulla hän esiintyi Mirumaru-yhtyeessä yhdessä Titta Jokisen ja Päivi Paunun kanssa. Hän osallistui Suomen euroviisukarsintaan 1978 Mirumaru-trion jäsenenä, ja edusti seuraavana vuonna Katri Helenan taustalaulajana Eurovision laulukilpailussa Jerusalemissa.

## Lähteet
Hymyn ritarikunta

**Hymyn ritarikunta** () on puolalainen ritarikunta, joka myönnetään lasten aloitteesta aikuisille lasten hyväksi tehdyistä ansioista. Ritarikunta syntyi Wanda Chotomskan kirjoittamien *[[Jacek i Agatka]]* -kirjojen pohjalta, kun kirjailija tapasi lapsia sairaalassa. Lapset kertoivat kirjailijalle, että he haluaisivat antaa Jacekille mitalin kiitoksena näiden ilahduttamisesta. *Kuriera Polskiego* -lehti tarttui ideaan vuonna 1967. Ritarikunnan tunnuksen, hymyilevän auringon, suunnitteli 9-vuotias Ewa Chrobak, ja ritarikunta perustettiin virallisesti vuonna 1968. Ensimmäiseksi ritariksi nimettiin ortopedinen kirurgi Wiktor Dega.

Perinteen mukaan kunnianosoituksen saaneiden tulee juoda lasi sitruunamehua mutristamatta suuta ja sen jälkeen vannoa, että he hymyilevät lopun elämänsä.

Ritarikunnan nauhaa jaetaan yhdessä luokassa:

*  Ritarikunnan nauha

Kunnianosoitus on myönnetty muun muassa Irena Sendlerille, paavi Franciscukselle, Tove Janssonille ja Tenzin Gyatsolle.

## Lähteet

## Aiheesta muualla
Angela Farrell

**Angela Farrell** (s. 1952 Donegal) on irlantilainen laulaja. Farrell valittiin julkisessa karsinnassa edustamaan Irlantia Eurovision laulukilpailuun 1971 kappaleella "One Day Love". Kansainvälisessä Eurovision laulukilpailussa Farrell sijoittui 11. sijalle 18 kilpailijan joukosta.

## Diskografia
### Singlet
:*Sijoitus Irlannin singlelistalla
**One Day Love / How Near Is Love* (1971) #4
**I Am What I Am / Somewhere In The Shadow of My Dreams* (1971) #9
**Top of the World / Dusty'' (1972)

## Lähteet
*http://www.irish-showbands.com/Bands/angelafarrell.htm

### Viitteet
Hilda Hokkus

**Hilda Hokkus** on komediafantasia-animaatiosarja, joka sai ensi-iltansa Disney Channelilla Yhdistyneessä kuningaskunnassa ja Irlannissa 20. huhtikuuta 2019. Sarjan on luonut Bronagh O'Hanlon, ja se on irlantilaisen Brown Bag Filmsin ja ranskalaisen Cyber Group Studiosin yhteistuotanto.

Sarja keskittyy koulutettavaan velhoon Hildaan, jonka mentorina on puhuva kani nimeltä Vilho. Hildan on opittava käyttämään voimiaan ja sovitettava ne yhteen kouluelämänsä kanssa. 

## Ääniroolit
### Englanti

### Suomi
Olena Zaliznjak

**Olena Zaliznjak**, , s. *Oh’rymovytš*, , (maaliskuu 1886 Senetšiv, Dolynan piiri, Galitsia – 12. kesäkuuta 1969 Montreal, Quebec, Kanada) oli ukrainalaissyntyinen opettaja ja kansalaisjärjestöjohtaja. Hänen veljensä oli Julijan Oh’rymovytš, jonka bolševikit teloittivat, ja puolisonsa itsenäisyysaktivisti Mykola Zaliznjak.

Opiskeluaikana Lvivin yliopistossa Zaliznjak toimi opiskelijaliikkeessä ja Ukrainalaisten naisten piirissä (). Valmistuttuaan 1913 hän opetti nunnajärjestön ylläpitämässä tyttökoulussa ja opettajaseminaarissa. Ensimmäisen maailmansodan aikana hän muutti Wieniin, jossa hän toimi haavoittuneita ja vangittuja sotilaita auttavassa järjestössä. Hän oli Ukrainan naistenliiton () perustajia. Hän palasi Lviviin 1926, jolloin hänestä tuli naisten osuuskunnan Trudin kauppaoppilaitoksen johtaja. Toisen maailmansodan puhjettua hän pakeni Wieniin ja muutti 1950 Kanadaan. Hän toimi siellä Kanadan ukrainalaisten naisten järjestössä ja 1956–1969 Ukrainalaisten naisten maailmanliiton johdossa. Hänen kirjoituksiaan julkaisivat monet naisten aikakauslehdet, kuten *[[Nova h’ata]]*, *[[Žinka]]*, *[[Žinotšyi svit]]* ja *[[Naše žyttja]]*/*Our Life*.

## Lähteet
H. E. J. Hårdh

**Henrik Edvard Johannes (Heikki) Hårdh** (22. lokakuuta 1877 Jyväskylä – 16. helmikuuta 1944 Helsinki) oli suomalainen lyseon ja lukion lehtori ja oppikirjojen tekijä.

Hårdhin vanhemmat olivat seminaarinlehtori Johan Rafael Hårdh ja Selina Sofia Charlotta Dahlström. Hän pääsi ylioppilaaksi Jyväskylän lyseosta 1895 ja valmistui Helsingin yliopistosta filosofian kandidaatiksi 1903 ja filosofian maisteriksi 1904. Hårdh teki vuosina 1899–1900 maailmanympäripurjehduksen Orient-laivalla tutkien matkansa aikana eteläisen pallonpuoliskon tähtitaivasta. Hårdh opiskeli matematiikkaa ja tähtitiedettä Göttingenissä 1908 ja 1912 ja hän teki vuonna 1912 kasvatusopillisen opintomatkan Saksaan ja Ranskaan.

Hårdh oli matematiikan ja luonnonopin lehtorina jatkoluokilla Turussa Heurlinin tyttökoulussa sekä Turun ruotsalaisessa yhteiskoulussa 1904–1910, matemaattisten aineiden lehtorina Kuopion lyseossa 1909–1923 ja matematiikan ja luonnonopin vanhempana Helsingin tyttölukiossa 1923–1944. Hän oli Helsingin tyttölukion vararehtorina 1927–1932. Lisäksi Hårdh toimi matemaattisten aineiden v.t. yliopettajana Helsingin suomalaisessa normaalilyseossa 1927–1929 sekä opetti matemaattisia aineita Helsingin II suomalaisessa tyttökoulussa ja Helsingin suomalaisessa lyseossa ja kasvatusopin historiaa Ebeneser-kodin seminaarissa. Hårdh osallistui Suomen sisällissotaan lääkintämiehenä. 

Hårdh julkaisi tutkielmia Suomen Tiedeseuran julkaisuissa. Hän teki yhdessä rehtori Laurin Zilliacuksen kanssa fysiikan ja tähtitieteen oppikirjan. Hårdh oli jäsenenä useissa ulkomaisissa tieteellisissä seuroissa.

Hårdh oli naimisissa vuodesta 1916 lastentarhanopettaja Ester Lovisa Zidbäckin (1890–1949) kanssa. Heidän poikansa oli kasvipatologi ja professori J. E. (Hannu) Hårdh. 

## Julkaisuja
* *Einige Radianten der südlichen Halbkugel*
* *Sternschuppen-Beobachtune, en in Port Adelaide*
* *Les perséides en 1913*
* *Die Bahnelemente der Kometen in Bezug auf die unveränderliche Eben*
* *Fysiikka ja tähtitiede: keskikouluja ja seminaareja varten*; tekijät Laurin Zilliacus ja H. E. J. Hårdh. Otava 1932

## Suomennoksia
Nimellä *Heikki Hårdh*:
* Agnes Giberne : *Aurinko, kuu ja tähdet: maailmankaikkeuden tarina*; esipuheella varustanut C. Pritchard ; englanninkielestä suom. Heikki Hårdh. WSOY 1921 (alkuteos *Sun, moon and stars*)

## Lähteet
Jakob Hegren

**Jakob Hegren** (3. joulukuuta 1855 Ylistaro – 21. lokakuuta 1937 Tukholma) oli suomalaissyntyinen Ruotsissa asunut varakonsuli ja lahjoittaja.

Hegren syntyi Ylistarossa maanviljelijän poikana. Suurten nälkävuosien aikana 1867–1868 hänen perheensä menetti kotinsa ja joutui puutteeseen. Hegren lähti 19-vuotiaana viiden muun pohjalaisnuorukaisen kanssa Ruotsiin, matkan he tekivät jalkaisin Pohjanlahden jääkenttien yli Merenkurkun kohdalla. Ruotsissa Hegren oli töissä muun muassa sahoilla ja laivoissa kunnes hän saapui vuonna 1877 Tukholmaan. Suomenkielen taitoisena hän pääsi laivanvarustajien ja matkatoimistojen palvelukseen ja järjesti muun muassa Amerikkaan matkustavien suomalaissiirtolaisten matkalippu- ja muita asioita. Hän perusti sittemmin Tukholmaan oman rahanvaihto- ja matkatoimiston.

Hegren oli vuonna 1894 mukana perustamassa Tukholmaan Suomalaista seuraa ja hän vieraili usein kotiseudullaan Suomessa. Hän teki lahjoituksia maanpuolustus- ja lastensuojelutyölle sekä kotiseutunsa vanhusten ja kulttuurielämän hyväksi. Vuonna 1933 Hegren lahjoitti Lotta Svärd-järjestölle lottakruunun nimellä tunnetun morsiuskruunun, jota järjestössä vähintään viisi vuotta olleet jäsenet saattoivat käyttää häissään. Ensimmäisen kerran kruunua käytettiin Janakkalassa vuonna 1933 ja vuoteen 1943 mennessä sitä oli käyttänyt 278 lotta-morsianta. Viimeisen kerran kruunua käytettiin Nurmijärvellä juhannuksena 1945. Kruunu on nykyisin Lottamuseon kokoelmissa. Vuonna 1930 Suomen hallitus myönsi Hegrenille varakonsulin arvonimen hänen Suomen hyväksi tekemistään palveluksista.   

## Lähteet